Carlos Fernández (jalkapalloilija)

Carlos Fernández Luna (s. 22. toukokuuta 1996 Sevilla) on espanjalainen jalkapalloilija. Hän edustaa Espanjan Segunda Divisiónissa pelaavaa Cádizia lainalla Primera Divisiónin Real Sociedadista. Hän on pelipaikaltaan hyökkääjä.

 Seurajoukkueura 
Fernández on kotikaupunkinsa Sevillan kasvatti ja 17-vuotiaana hänet nostettiin seuran reservijoukkueeseen Sevilla Atléticoon.Carlos Fernández, la perla del Sevilla Atlético Vavel. Viitattu 21.7.2020.  18. joulukuuta 2013 hän teki ensiesiintymisensä seuran edustusjoukkueessa, kun joukkue kohtasi Copa del Reyssä Racing de Santanderin.El Racing se da un gustazo Marca. Viitattu 21.7.2020. 

2. maaliskuuta 2014 Fernández pelasi ensimmäisen ottelunsa maan pääsarjassa Primera Divisiónissa kotikentällä Real Sociedadia vastaan, kun hän korvasi vaihtoon tulleen, niin ikään seuran kasvatin, José Antonio Reyesin.Un gol de Gameiro despierta la ilusión Marca. Viitattu 21.7.2020.  Hän teki kauden 2015–2016 aikana reservijoukkueessa 17 maalia, kun joukkue onnistui nousemaan maan toiseksi korkeimmalle sarjatasolle Segunda Divisióniin seuraavaksi kaudeksi.Carlos Fernández está a un paso de ser jugador del Granada AS. Viitattu 21.7.2020. 

Fernández teki ensimmäisen maalinsa ammattilaisena 21. elokuuta 2016 kotiottelussa Gironaa vastaan.El Girona remonta tres goles en el Sánchez Pizjuán Marca. Viitattu 21.7.2020.  Kolme viikkoa myöhemmin hän teki ensimmäisen maalinsa seuran edustusjoukkueessa kotiottelussa Las Palmasia vastaan.Nervión se abona a la locura Marca. Viitattu 21.7.2020.  Lokakuussa 2016 Fernández kärsi harjoituksista vakavan eturistisidevamman vasemmassa polvessaan, joka piti hänet sivussa lähes koko loppukauden ajan.Carlos Fernández estará finalmente entre seis y ocho meses de baja Marca. Viitattu 21.7.2020.  Hän aloitti harjoittelun huhtikuussa ja vietti loppukauden lähinnä seuran reservijoukkueen riveissä.Carlos Fernández vuelve a entrenarse tras seis meses de baja Mundo Deportivo. Viitattu 21.7.2020. 

30. elokuuta 2018 Fernández siirtyi yksivuotisella lainasopimuksella Deportivo La Coruñaan.Agreement reached with RC Deportivo de La Coruña for the transfer of Carlos Fernández Sevilla FC. Viitattu 21.7.2020.  Hän pelasi kauden aikana 24 sarjaottelua ja teki niissä kahdeksan maalia. 14. elokuuta 2019 hänet lainattiin puolestaan Granadaan yhden kauden ajaksi.Carlos Fernández se une al Granada CF como cedido Granana CF. Viitattu 21.7.2020. 

 Lähteet 

 Aiheesta muualla 
 Carlos Fernándezin tilastot Soccerway-sivustolla 
 Carlos Fernándezin tilastot BDFutbol-sivustolla 

Luokka:Espanjalaiset jalkapalloilijat
Luokka:Vuonna 1996 syntyneet
Luokka:Elävät henkilöt